The Amazing Race深圳衛視版 (第1季)

**The Amazing Race深圳衛視版（第1季）**係深圳衛視喺佢當地嘅The Amazing Race版節目嘅第一季比賽，有8個唔同關係嘅雙人隊嚟比賽。節目從2014年7月21號到2014年11月23號拍，真正播出時間係2014年10月17號到2014年12月19號。呢季由鍾漢良同鍾秀萍（Jackie）攞咗最後嘅總冠軍。

## 最後參賽成績
下面呢個表係寫嗮冚唪唥參賽隊嘅比賽結果（按先後嚟排）。其中，每隊之間都係按返影緊節目嗰陣係點嚟寫，而兩隊之間關係按官方嚟寫。

註：
* 紅字 : 玩完嗰個賽段就GAME OVER
* 藍下劃線：玩完嗰個賽段之後，雖然話最後到終點，但下個賽段要玩多個緩衝脊。
* 綠ƒ：呢個隊攞咗快進方式。有綠ƒ嘅標記係嗰站有快進方式，但冇參賽隊用過。
* 紫ε：呢個隊用咗直通車。桃紅ə：喺嗰個賽段入面攞咗直通車嘅隊用咗直通車。
*橙>：呢個隊用咗凍結權；而係俾人搞咗凍結權嘅隊；而有**<>**係嗰站有凍結權，但冇參賽隊用過。
* 棕⊃或青⋑呢個隊係兩個隊入面，其中一個俾人用咗「雙重U吞」嘅其中一隊；⊂或⋐係俾人話咗係U吞嘅隊，⊂⊃或⋐⋑係嗰站有U吞，但冇參賽隊用過。
* 靛»係話呢個隊俾人投票話咗係U吞嘅；«係俾人投票話必須要U吞嘅隊。
* 橙+：呢站有對抗任務；~：呢個隊係對抗任務入面最後都衰嗮，結果喺任務結束之後喺當地罰咗15分鐘
* 粉紅–、藍綠^或橄欖綠θ呢個賽段嘅一齊做任務入面，各個隊嘅分組情況
* 紫羅蘭γ：呢個賽段有隊俾人用咗免死金牌返出嚟比賽嘅
* ：呢組參賽隊係後嚟俾第個隊用咗免死金牌出返嚟，喺未俾人用免死金牌出返嚟之前，呢啲賽段都係冇份參賽。

*
#鍾漢良 & Jackie喺去機場半佬抌低咗跟佢哋影嘅攝影團隊，結果喺機場俾裁判罰，從第一班飛機跌到第二班飛機。
#鍾漢良 & Jackie原先係第4位到終點嘅，但因為去緊終點半路喺馬路逆行，結果罰咗30分鐘而跌到落第5。
*陳小春 & 鄭伊健同白舉綱 & 關曉彤呢兩隊，之前分別係第一位同埋最後一位到呢個賽段嘅終點，但由於佢哋冇按要求喺第二個路障任務入面揀另一成員嚟搞掂第二個路障而罰咗30分鐘，但呢啲冇影響到排名，最後陳小春 & 鄭伊健重係攞第一，而白舉綱 & 關曉彤就出咗局。
*金大川 & 劉暢喺呢個賽段用咗直通車嚟抵消咗俾人U吞咗嘅分岔路任務。
*張月亮 & 張鐵林喺呢個賽段用咗直通車嚟跳過印度舞劇嘅路線任務。
*之前辰亦儒 & 周韋彤係第3位到終點嘅，但因為佢哋冇按返線索喺運陶罐嘅分岔路任務入面維持兩人之間5米嘅距離，結果罰咗30分鐘而跌到落第5。
*之前辰亦儒 & 周韋彤係第5位到終點嘅，但因為佢哋冇按返線索要求行路到終點，結果佢哋俾主持嗌咗返佢去酒店，用返準確嘅方法嚟到終點。不過由於張鐵林 & 張月亮隊遲咗2分鐘到終點，所以冇影響到排名。
*之前張鐵林 & 張月亮係第3位到終點嘅，但由於張月亮喺漂流搶旗嘅路線入面搞出嚴重受傷而放棄任務，不過咁啱間漂流舖要收檔，結果俾主持嗌佢哋到終點之後罰咗1個鐘，最後直接跌到包尾而出局。
*第6賽段入面有個凍結權任務，不過電視入面冇影到出嚟。
*陳小春 & 鄭伊健、金大川 & 劉暢同埋辰亦儒 & 周韋彤呢3個隊，佢哋喺陶碗任務入面用嗮限定嘅泥具數都搞唔掂，結果佢哋都罰咗15分鐘。
*陳小春 & 鄭伊健冇按任務要求，喺運雞蛋嘅信息任務入面攞多咗其他隊指定運送嘅雞蛋而罰咗5分鐘。
*金大川 & 劉暢喺運雞蛋嘅信息任務入面打爛咗1隻雞蛋而罰咗30秒。
*鍾漢良 & 鐘秀萍喺運雞蛋嘅信息任務入面，由於陳小春 & 鄭伊健隊攞咗佢哋組要做任務嘅部分雞蛋，搞到鍾漢良 & Jackie喺做完任務嗰陣，冇咗8個雞蛋，而呢啲「唔見咗嘅雞蛋」都當係任務失敗，重有佢喺運雞蛋嗰陣跌爛咗2隻雞蛋而一齊處罰，最後係罰咗（８＋２）×０．５＝５分鐘（每打爛或攞多或攞漏1隻雞蛋係要罰30秒）。
*陳小春 & 鄭伊健唔玩生吃章魚嘅路線任務，罰咗1個鐘。
*雖然白舉綱 & 關曉彤同埋金大川 & 劉暢喺第10站賽事入面都係兩個同時到終點，但由於白舉綱 & 關曉彤喺出返嚟（第9站）之後嘅成績好過金大川 & 劉暢，所以主持話金大川 & 劉暢出局，而白舉綱 & 關曉彤就入咗最後嘅終極爭霸。

## 站位獎
呢季入面有10個站位獎，每站嘅終點凈係得第一嗰位到咗先至有獎。以下呢度寫出嘅係第一季入面有乜獎：

## 去過邊度地區

### 第1站：深圳→紐約曼克頓

*  **[[中華人民共和國|中國]]**，廣東省深圳市（東部華僑城）
*: 起跑線任務：每個參賽隊喺50隻氫氣球入面搵到有車匙嘅氣球（凈係得8隻），攞咗車匙之後再喺車嘅顯示屏入面睇下個線索到邊度。

---（ ↑ 起點 ）---

*  香港（香港國際機場）→ **[[美國]]**，紐約（甘迺迪國際機場）
* 紐約曼克頓（時代廣場）
*: 任務：各個參賽隊喺大屏幕入面睇住有紅黃標記相間嘅視頻（每3分鐘出1次），跟住搵返出嗰棟大樓嚮邊，而線索指定嘅嗰棟大樓嘅入口嗰度，要按返先後到嘅順序攞第二日朝早出發嘅對應時間。
* 紐約曼克頓（瑟高劇院）
* 紐約曼克頓（廣場飯店）
*: 任務：各個參賽隊要喺白髮女、BB車入面嘅細路、戴咗婚禮戒指嘅男女仔、瞓喺地面嘅人同攞埋個皮喼嘅人入面，是但5類人揀3位同佢哋影張：選手分別錫呢3位嘅相。
*  紐約（東河公園 ←→ 朗巴迪Pizza檔）
*:「好身體」任務：嚟呢度玩嘅參賽隊要換嗮專業嘅橄欖波衫褲，跟住抱住橄欖球一直向前行過嗮啲車軚同埋人墻嘅入面唔可以畀個波跌咗落地下。過嗮呢啲障礙之後，跟住將個橄欖波放喺指定位度，將個波踢過去，個波過咗俾波手睺實嗮嘅白線就有下個線索。
*:「好記性」任務：嚟呢度玩嘅參賽隊要喺朗巴迪Pizza檔波士嘅手度攞3份客户訂單（凈係用腦記，唔畀抄低。包括用相機影），之後按返訂單上面寫話送到邊，之後換3張證明返嚟再交畀波士就有下個線索。
* 紐約曼克頓（湯堅斯廣場公園）
*: 任務：每個隊一定要食嗮4種唔同味嘅熱狗先至有下個線索。
* 紐約曼克頓（荷里活特技學校）
*: 任務：各個參賽隊要喺綁實嗮嘅束衫度，重喺4層樓高嘅高空入面半空倒掛，嚟解嗮自己嘅束衫，跟住喺4層樓高嘅平台嗰度跳落嚟就有下個線索。
* 紐約曼克頓（卜蓮大橋）

### 第2站：紐約曼克頓→達拉斯

*  美國紐約→美國德克薩斯州達拉斯（禾夫國際機場）
* 達拉斯（禾夫畜牧場嘅小鎮）
*  達拉斯（斜視麋復古傢俱檔 ←→ 比利博德克薩斯酒吧）
*:「咔嚓」任務：嚟呢度玩嘅參賽隊要先喺斜視麋復古傢俱檔出面100米嘅牆嗰度，有一搾相，喺每張相嘅下面有寫住個隊名，跟住按返自己嘅隊名嗰張相，跟住記住嗮啲相入面冚唪唥嘅細節，之後喺傢俱檔入面搵返自己嘅隊名嗰張相入面嘅衫褲，跟住着返佢嘅，之後搵返同指定嘅相一模一樣嘅位，再擺返同張相一模一樣嘅甫士，之後影張相出嚟，等驗相佬話得喇先至有下個線索（要全部啱嗮，稍微錯咗小小嘅話就要返去重新睇過張相去影過，等驗相佬話得為止。）。不過：
*::半佬畀參賽隊出去間舖頭，返去棟牆嗰度啲相睇過。　√
*::將已經着咗喺自己身上面嘅道具帶出間舖頭。　　　　×
*:「剔躂」任務：嚟呢度玩嘅參賽隊要事先着咗指定嘅牛仔裝，再學part牛仔舞。喺出場嗰陣，如估裁判話參賽隊嘅舞蹈動作OK喇，先至有下個線索。
* 達拉斯（牛仔訓練場）
*: 任務：各個參賽隊凈係揀一位隊員嚟搞掂呢項挑戰，而揀咗挑戰任務嘅成員就一定要一隻手揸喺機械牛嘅背脊嗰度嘅繩，跟住另一隻手要舉高啲，過嗮個頭，而且連續45秒入面保持呢個姿勢，唔可以掂到其他地區。如估得咗就有下個線索，唔係嘅話就重新挑戰。
*  達拉斯（Cowtown迷宮）
*: 任務：參賽隊必須要喺迷宮入面搵嗮M、A、Z、E呢四隻雞腸字先至可以繼續任務。
* 達拉斯（犰狳之家）
*: 任務：各個參賽隊要喺圍欄入面抱隻犰狳出嚟放喺賽道嘅起點，跟住凈係吹佢屎忽或搵蟲引佢到終點嘅窿入面就有下個線索。<sup>1</sup>
* 達拉斯（關要地區）
* 達拉斯（寶民牧場）
*: 任務：各個參賽隊喺着好嗮裝備之後喺滑道嘅起點嗰度等，一直等到隊友開越野摩托車到咗索道終點嗰陣，參賽選手可以開始喺索道嗰邊滑，喺滑緊嗰陣一定要留意隔籬兩邊嗰六張相係乜（包括佢嘅順序），之後喺終點擺返你喺滑緊索道嗰陣，由先到後睇到嗰6張相嘅順序，如估兩項都啱嗮先至有下個線索，唔係嘅話，要返去索道嗰頭重新滑一次索道。<sup>1</sup>
* 達拉斯（啤爾之屋）
*: 任務1：各個參賽隊必須要將草場入面放住好多個禾稈竇嗰度推喐嗮啲禾稈竇，跟住搵紮住下面嘅線索出嚟。
*: 任務2：各個參賽隊必須要按線索入面嘅地圖，行到呢站嘅終點。

呢度嘅任務都係唔可以揀返同一個人嚟做。

### 第3站：新德里

*  **[[印度]]**新德里，（印第拉•間地國際機場）
* 新德里（古它比塔）
*: 任務：各個參賽隊必須要喺呢度搵着住紅紗莉嘅靚女，重用印度話講「नमस्कार」呢句，跟住啲女仔就祝你好運同埋畀下個線索。
*  新德里（魚市場 ←→ 花市場）
*:「臭亨亨」任務：嚟呢度玩嘅參賽隊要用頭頂裝住25條魚嘅魚筐，喺魚市場嘅25號檔送到63號檔，等魚檔嘅老細話得喇就有下個線索。
*:「香噴噴」任務：嚟呢度玩嘅參賽隊要按返原嚟由178朵花整成嘅印度傳統花環嘅樣整返出嚟，整完之後如估店主話OK喇，參賽隊先至有下個線索。
* 新德里（加茲普水果蔬菜市場）
* 新德里（蔴鷹錄影棚）
*: 任務：各個參賽隊必須要喺呢度一齊搞掂部印度嘅波里活歌舞劇（包括印度話嘅台詞對白同埋穿插嘅舞蹈），等導演話表演得好掂喇，先至有下個線索。
* 新德里（新朋友集市）
*: 任務：當地嘅孭閒地藝人將會幫參賽隊搞福地名刺青特色出嚟，而參賽隊就一定要喺個刺青度搵下個目的地到邊。
* 新德里（迪芬斯俱樂部）
*: 任務：各個參賽隊必須要喺呢度搞當地嘅丼花節任務，喺好亂嘅丼花入面搵出匿埋喺線索卡入面嘅當地指定人物。如估答啱咗先至有下個線索，答錯咗嘅要重新揀過。
* 新德里（呼馬雍陵）

### 第4站：齋葡亞

*  印度齋葡亞，（齋葡亞機場）
* 齋葡亞（贊他曼他天文台）
*: 任務：各個參賽隊必須要喺50位摟頭摟髻啲人嗰度搵有印下個線索嘅頭巾（全場得6位有），不過拆出嚟嗰啲頭巾入面冇線索嘅話就一定要重新綁返正先至可以繼續搵線索（搵到嘅話就唔使）。
* 齋葡亞（板球運動場）
*: 任務：各個參賽隊必須要參加佢哋當地嘅板球運動，選手喺每輪有6個波，而且選手都必須要將掟咗出嚟嘅波打咗出去，重要過嗮白界（1個波就得）先至有下個線索。但係，如估用嗮6個波嘅機會都唔可以將個波打出條白界嘅，就等下輪嘅6次機會。
* 齋葡亞（查烏間體育館）
**  齋葡亞（當地農村）
**: 任務：嗰隊要手唔帶乜裝備去攞牛屎，整50個牛屎餅出嚟，重要黐響牆度好實先至得，如估女主人話佢哋整呢50嚿牛屎餅都OK嗮嘅話，就有得直接去終點嘅線索。但係一有隊搞掂咗呢個任務嘅，其他隊都唔可以搞呢個任務，必須要返去體育館繼續比賽。
*  齋葡亞（扎門達斯吉達列寺 ←→ 巴剌兹陶罐舖）
*:「慢吞吞」任務：嚟呢度玩嘅參賽隊要學識五組瑜伽動作嘅同時，重喺限時2分鐘入面演畀瑜伽教練，如估動作啱嗮標準，而且喺整緊個個動作嗰陣，都可以連續堅持10秒，教練先至可以畀下個線索。
*:「好快脆」任務：嚟呢度玩嘅參賽隊要一部三腳雞一次過將≥32隻圓底陶罐喺巴剌兹陶罐舖開始，送到指定舖頭（兩個隊員之間嘅差距唔可以超過5米），等指定舖頭嘅人話OK喇，先至有下個線索。但係出現以下呢啲情況係任務失敗：
*:: 1. 運到指定舖頭嗰陣，咁啱＜32隻陶罐。
*:: 2. 32個陶罐入面其中有至少一隻係穿咗個窿。
*:而任務肥佬咗之後，參賽隊必須要將凈低嘅陶罐一齊運返去起點嗰頭，重新裝過嗮啲陶罐再嚟運過。
* 齋葡亞（風之宮）
* 齋葡亞（琥珀堡）

### 第5站：杜拜

*  阿聯酋杜拜（杜拜國際機場）
* 杜拜（哈利法塔）
*: 任務：各個參賽隊必須要喺哈利法塔嘅一樓觀光入口嗰度整嘅4樖嘢入面（仙人掌、蜘蛛蘭、龍脷蘭、天堂鳥）搵出一樖話哈里發塔係啱諗邊樖嘢嚟設計嘅，跟住帶去坐䢂到124樓嘅觀景台搵主管，跟住交畀佢就有下個線索。如估答錯，就要返去1樓嗰度重新揀過樖嘢。
*  杜拜（杜拜滑雪村 ←→ 杜拜賽車場）
*:「冰雪奇緣」任務：嚟呢度玩嘅參賽隊要做人肉保齡球，喺滑坡頂度分別坐雪屐瀡落嚟，重要撞冧嗮10隻企住雪人嘅保齡球，如估出現呢啲情況嘅：
*:: 10隻企住雪人嘅保齡球喺一次挑戰（兩輪）入面，全部都打冧嗮。——下個線索
*:: 10隻企住雪人嘅保齡球喺一次挑戰（兩輪）入面，都未打冧嗮嘅。——返去坡頂度再嚟過
*:: 如估任務喺10:30之前未搞掂——出去揀「速度與激情」任務
*:「速度與激情」任務：嚟呢度玩嘅參賽隊要揸賽車，喺1120米嘅賽道入面限時48秒內搞掂兜雪糕筒同埋喺指定嘅位入面停車嘅兩項任務先至有下個線索。但係出現以下呢啲情況係任務失敗：
*:: 1. 部車撞冧咗雪糕筒
*:: 2. 未喺指定嘅位入面停車
*:: 3. 唔可以喺48秒入面搞掂1120米嘅賽道任務
*:而任務肥佬咗之後，參賽隊必須要喺起點重新嚟過。
* 杜拜（馬球俱樂部）**[對抗任務]**
*:對抗任務：一個參賽隊之間必須要同另一個參賽隊搞駱駝波比賽，如估其中一個隊嘅入波出現3粒（3-0或3-1或3-2；或0-3或1-3或2-3）嘅話，就有下個線索，如估最後嗰個隊全部輸嗮嘅，罰15分鐘。
*  杜拜（馬球俱樂部大門口）
*: 任務：參賽隊嘅兩個人必須要人哋嘅頭嗰度畫複雜嘅阿剌伯面部彩繪，等佢哋嘅彩繪俾彩繪師話掂先至可以繼續比賽。
* 杜拜（Skydive Dubai）
*: 任務：各個參賽隊必須要玩一次4000米嘅高空跳傘任務，搞掂咗就有下個線索。
* 杜拜（帆船酒店）
*: 任務：各個參賽隊必須要攷樣板房，之後將等人整嗰間立立亂嘅房，按返樣板房嚟整返企理佢，如估負責管理嘅老細話OK喇，噉就有下個線索。唔係嘅話，可以隨時返去樣板房睇下點搞，一直到老細話OK為止。
* 杜拜（佐美亞古寶酒店同埋宮沙灘）

### 第6站：阿布扎比

*  阿聯酋阿布扎比（阿布扎比國際機場）
* 阿布扎比（沙迦貴族別墅）
*: 任務：各個參賽隊必須要揀一位選手同別墅入面養嘅老虎搞鼻對鼻嚟錫，搞掂咗嗰隊就有下個線索。
*  阿布扎比（沙迦貴族別墅--客廳 ←→ 沙迦貴族別墅--壩場）
*:「睛明眼」任務：嚟呢度玩嘅參賽隊要先戴咗阿剌伯特色嘅手環，仲要綁埋一齊，之後喺別墅客廳入面嗰15位凈係有眼嘅阿剌伯靚女入面，揀5個同牌上面話嘅嗰啲眼嘅人一模一樣。如估5個都啱嗮，就有下個線索。
*:「成頭星」任務：嚟呢度玩嘅參賽隊要先着咗阿剌伯轉裙舞用嘅衫褲，仲學埋伊斯蘭地區嘅傳統轉裙舞，跟住佢哋一定喺30秒嘅音樂入面，要搞掂套標準嘅轉裙舞。跟住喺30秒入面行到指定桌度，每個人一定要用8個陶壺搞成一柱擎天嘅樣，要全部都OK嗮先至有下個線索。不過如估半佬出現噉嘅情況就係任務失敗（需要等下輪再嚟過）：
*:: 1. 阿剌伯轉裙舞嘅動作唔夠標準（包括動作喺未夠30秒之內突然停咗或唔夠轉速）
*:: 2. 搞一柱擎天嘅8個陶壺喺半佬突然冧咗
*:: 3. 一個隊凈係得一個人搞咗一柱擎天嘅8個陶壺，而第個人冇。
*:: 4. 喺限時30秒入面未將8個陶壺搞成一柱擎天嘅樣。
*:: 5. 搭好嗮8個陶壺成一柱擎天嘅樣之後，其中一個隊嘅陶壺喺唔扶嗰陣就冧咗。（一隊兩個人入面，是但有個人整嘅陶壺柱冧咗都算。）
* 阿布扎比（沙迦貴族別墅--老虎游泳池）
*: 任務：參賽隊必須要用個細漁網，將游水池入面尐波仔撈返出嚟，搞掂嗮嘅話先至可以繼續比賽。
* 阿布扎比（阿拉伯之夜度假村） 
*: 任務：各個參賽隊必須要用金屬探測儀喺指定沙漠區域入面搵㔷埋咗沙堆入面嘅6妟阿拉丁神燈，找到1妟之後就有下個線索。但係搵到嘅阿拉丁神燈一定要留返佢，去到呢個賽段嘅終點為止。
* 阿布扎比（阿拉伯之夜度假村--中央路口）
*: 任務：各個參賽隊必須要兩個兩個隊一齊，整一棟啤度英人嘅帳篷，重搞掂好入面嘅裝飾，如估啤度英人話掂喇，噉就有下個線索。
* 阿布扎比（河谷水上樂園）
*: 任務：各個參賽隊必須要喺漂流過程入面，一定要喺3圈入面攞齊嗮掛喺高空度嘅**紅**、**黃**、**藍**3隻色嘅旗各一隻先至得。如估**紅****黃****藍**各一隻嘅旗都攞齊嗮嘅，就有下個線索。但係3圈入面都冇攞齊呢3隻色嘅旗，噉就等下輪重新挑戰。
* 阿布扎比（扎希利古堡）

### 第7站：雅典

*  **[[希臘]]**，雅典（雅典國際機場）
* 雅典（衛城跳蚤市場）
*: 任務：各個參賽隊必須要用嚿陶泥整返同樣板一樣或差唔多樣嘅碗仔出嚟。如估整好咗嘅話，等陶藝師話掂喇，噉就有下個線索，唔係嘅話要重新用過嚿陶泥整過。但係，如估自己檯上面嗰6嚿陶泥都用嗮之後，重係唔可以整返同樣板一樣或差唔多樣嘅碗仔出嚟嘅，就必須要罰15分鐘（放棄任務按用嗮6嚿陶泥處理）。
* 雅典（習撇安宮）
*: 任務：各個參賽隊必須要喺宮殿入面，將4位扮希臘神嘅人裝上佢哋應有嘅裝備，跟住用希臘文嗌聲「ανάσταση」呢句，如估佢哋嘅裝備都啱嗮嘅，宙斯神就會喺腳底推個線索出嚟畀你，唔係嘅話必須要離開宮殿，等下輪再試過。
*  雅典（希臘國家圖書館 ←→ 雛鳥公園）
*:「智慧」任務：嚟呢度玩嘅參賽隊要喺黑板嗰度，記住喺每30秒入面，凈係得20秒出一次嘅阿基米德浮力定律。仲要喺圖書館入面搵主管，將阿基米德浮力定律唔可以錯或漏半隻字噉背返出嚟。如估啱嗮，就有下個線索。
*:「勇氣」任務：嚟呢度玩嘅參賽隊要用彈弓射西瓜，將正對面15米嘅波斯士兵目標射冧佢。如估射冧咗就有下個線索。不過每個隊每輪凈係得射10次，如估5輪射嗮之後都未射冧嘅，就要轉任務或罰時。
* 雅典（羅馬廣場）
* 雅典（古希臘風格餐廳）
*: 任務：各個參賽隊必須要體驗一餐古希臘宴會。其中隊入面嘅一個人要揀同宴會場景有關嘅一條題，而另一個人要入去接受挑戰宴會。而宴會結束咗之後，接受挑戰嗰位嚟答題區答題。但係：
*:: 如估挑戰選手喺答題嗰陣，限時內冇將問題答出嚟或答錯咗嘅。——重新體驗一餐古希臘宴會
*:: 如估挑戰選手喺答題限時內答啱咗問題嘅。——下個線索
*:: 答題環節入面冇得補答。
* 雅典（帕納迪利高體育場）
*: 任務：各個參賽隊必須要跑嗮3km嘅路段先至有下個線索。
* 雅典（宙斯神廟）

### 第8站：菲娜（汕多里尼）

*  希臘菲娜（菲娜機場）
*: 任務：各個參賽隊必須要按返張相片搵奧伊亞鎮入面，唯一一間三色連頂嘅教堂再喺嗰度搵下個線索。
* 菲娜（奧伊亞鎮）
* 菲娜（菲拿鎮）
*: 任務：各個參賽隊必須要幫菲拿鎮入面嘅菲拿餐館度，用驢運啱啱好120個指定雞蛋到波圖卡拿咖啡廳度攞下個線索。如估中途出現噉嘅情況要罰停：
*:: 1. 半佬跌爛或唔見咗雞蛋嘅，每隻罰30秒（睇數量而疊加，最耐罰1個鐘。半佬爛咗隻雞蛋嘅按跌爛咗雞蛋嚟計）。
*:: 2. 攞漏咗雞蛋嘅，每隻罰30秒（睇數量而疊加，最耐罰1個鐘）。
*:: 3. 攞多咗雞蛋嘅，每隻罰30秒（睇數量而疊加，最耐罰1個鐘。因為攞多咗雞蛋會搞到第個隊永遠都搞唔掂個任務）。
* 菲娜（波圖卡拿咖啡廳）
*: 任務：參賽隊必須要每個人切出粗幼都差唔多到嘅洋蔥（1.2kg到），等裁判話OK先至可以繼續比賽。
* 菲娜（比利沙海灘）
*: 任務：各個參賽隊必須要揀一個人去爬大石，爬到頂之後攞紅黃相間嘅旗之後先至有下個線索。
*  汕多里尼（比利沙海灘 ←→ 細佬博酒吧）
*:「智慧」任務：嚟呢度玩嘅參賽隊要用桶裝滿嗮海水之後潑去自己隊友嗰度，跟住第位隊員用第隻桶接住隊友潑過嚟啲水，跟住倒落個容器入面，去到紅黃色相間嘅標準線就有下個線索。
*:「勇氣」任務：嚟呢度玩嘅參賽隊要按返個擺杯嘅樣整個雙層酒杯塔出嚟，之後揀出紅色同黃色嘅酒，用搭好嗮嘅玻璃杯將啲酒倒落去雙層酒杯塔度。如估溝酒佬話掂喇就有下個線索。但係出現以下呢啲情況都係任務肥佬咗：
*:: 1. 冇按酒杯塔個版擺返個樣出嚟
*:: 2. 冇按顏色規範嚟斟酒
*:: 3. 斟緊酒嗰陣出現有第個色嘅酒溝咗色嘅。
*:: 4. 半佬打爛咗玻璃杯嘅
*:: 5. 唔按線索規定，隨便亂咁斟嘅。
* 握洛提列鎮（Remezzo酒館）
*: 任務：各個參賽隊必須要先喺漁網度攞鎖匙，跟住同漁夫坐漁船出海，之後揀個人潛水落8m深嘅海底度搵返用鎖匙啱啱好開到嘅寶箱，入面有下個線索。
* 菲娜（阿穆迪碼頭）

### 第9站：首爾

* 南韓首爾 (仁川國際機場)
*首爾 (慶熙宮)
* 首爾 （南山 - 南山韓屋村）
*:「出得廳堂」任務：嚟呢度玩嘅參賽隊要向南韓嘅當地民族啲人學一條傳統嘅民族舞，跟住自己嘅頭頂住個大磞去搞求先啱啱學咗嘅南韓傳統民族舞。如估動作俾導師話掂喇，就有下個線索。如估出現以下呢啲情況就要重新嚟過：
*:: 1. 舞蹈動作唔夠標準
*:: 2. 個大磞喺自己頭頂度跌咗落嚟
*:「入得廚房」任務：嚟呢度玩嘅參賽隊要先喺出面嘅廳度記住嗰30碟唔同嘅餸係乜，重有係點擺法。跟住入去佢哋嘅廚房度搞返嗰30碟餸出嚟，跟住按返你喺廳度記得擺嗰30碟餸喺邊個位，之後擺返出嚟（一入嚫廚房就唔可以出返去廳嗰度再記過，廳度唔畀出貓）。如估裝嘢嗰啲餸同埋放喺邊個位都啱嗮嘅話先至有下個線索。但係出現以下呢啲情況嘅話，師傅會即刻收檯，之後個隊要出返去廳嗰度重新記過：
*:: 1. 裝錯咗、漏咗、多咗餸或個碟係冇料到嘅。
*:: 2. 冇按廳入面扽餸個樣嚟扽嘅
*:: 3. 有碟餸倒瀉咗嘅
*首爾 (鷺梁津水產市場) 
*:任務：各個參賽隊必須要喺市場入面搵間章魚檔，之後個手唔畀帶任何裝備，直接過去揦5隻生吽吽嘅章鱼出嚟送去釜山餐廳入面張檯度就有下個線索。
*首爾 (鷺梁津水產市場 - 釜山餐廳)
*:任務：各個參賽隊必須要將喺求先間市場入面攞過嗰5隻章魚生食咗佢。
*首爾 (光化門廣場)
*:任務：各個參賽隊必須要喺街頭度揀10位市民出嚟一齊玩扯大纜。跟住10位市民按順序噉入去已經逳緊嘅大纜度跳，等參賽嗰10位市民入嗮去之後，連續跳過咗3圈之後就有下個線索。注意：如估扯緊大纜半佬有人缼住嘅话，就要重新嚟過啦。
*首爾 (慶熙大學) 
*:任務：各個參賽隊必須要喺間校門度印住2014年南韓小姐冠軍得主——金素妍嗰度攞支玫瑰，入去學校入面搵返同金素妍一樣樣嘅人出嚟畀佢。
*:: 如估搵啱咗——下個線索
*:: 如估搵錯咗——啲女仔識收咗你手攞住嘅玫瑰，參賽隊必須要出返去校門度重新攞過支玫瑰再畀過，一直到啱為止。
*首爾 (世界盃公園 - 藍天公園) 

### 第10站：香港

* 香港（香港國際機場）
*九龍 (九龍砦城公園) 
*:任務：各個參賽隊必須要揀位喺九龍砦城公園入面，必須要問吓佢哋啲人同中國文化有關嘅嘢，之後路人就話畀你知係乜同講個古仔出嚟。跟住，接受挑戰嗰位入去參拜入面嗰啲所謂「皇帝」、「皇后」同埋「太后」、「陛下」。如估嗑到佢哋嗰啲人喺之前嗌咩名（仲要啱嗮先至得）嘅，「太后」先至有聖旨（下個線索）畀你。唔係嘅話要重新出去再入嚟講過佢哋（唔限順序）。
*香港仔 (珍寶海鮮坊)
*:任務：各個參賽隊必須要揀一位嚟食嘢，一位嚟揀餸嘅。首先必須要揀張大檯（一揀咗嘅話，就冇得轉檯。），跟住喺張檯上面放住嗰70碟嘢度搵隻流嘢出嚟。
*:: 如估搵到嘅係堅嘢——唔單止冇下個線索，相反負責食嘢嗰位必須要食嗮嗰碟嘢，先至可以繼續搵個流嘢出嚟。
*:: 如估搵到嘅係流嘢——負責食嘢嗰位唔使食，即刻有下個線索。
*灣仔 (金紫荊廣場) 
** **提醒：呢度係即時死亡賽段**

### 最11站（終局）：深圳

*香港 → 廣東深圳
*南山 (深圳大學城)
*: 任務：各個參賽隊必須要挑戰古代中國入面最難嘅遊戲——華容道；首先揀部天花板有紅黃相間標記嘅車（揀好之後冇得改），跟住再逳其它車喺邊個位（凈係可以向前行同打倒褪），最後將部天花板有紅黃相間標記嘅車順利揸出去「華容道」就有下個線索（注意：部車唔畀直接揸走。）。
*福田 (卓越世紀中心) 
*: 任務：各個參賽隊必須要揀上個路障入面冇做過任務嗰位，上去208米高空嘅樓頂嗰度，做好嗮安全措施之後，順住條繩再落去半空嗰度攞下個線索。
*南山 (大沙河公園)
*: 任務：各個參賽隊必須要喺有國家標記嘅地球儀池入面搵有你之前去過邊啲國家嘅地球出嚟，跟住按從左到右嘅順序先後擺返個地球出嚟，跟住話「最後答案」四國字。
*:: 如估答錯——參賽隊必須要重新搵啱嗰個國家或擺返個啱嘅順序出嚟。
*:: 如估答啱——中間嘅盤即刻畀去賽季終點嘅線索出嚟。

---（ ↓ 終點 ）---

*南山 (深圳灣體育中心) 

## 解
以下係呢季The Amazing Race深圳衛視版入面，需要解謎嘅正確答案。
*第2站第2個路障任務：
*:從先至後嘅順序：嘴唇、油炸鬼、橋、吉祥物、犰狳、山崖
*第3站嘅路障任務：
*:紋身答案：迪芬斯俱樂部
*第5站第1個路線任務：
*:答案：蜘蛛蘭
*第6站嘅分岔路任務（睛明眼）：
*:答案：↙（１）；↖（１５）；⊙（４）；↘（１２）；↗（１４）
*第7站：
*:第2個路線任務答案：宙斯（閃电）；波些頓（三叉戟）；阿波羅（豎琴）；雅典娜（長矛同盾牌）
*:分岔路任務答案（智慧）：浸嗮喺靜止流體入面嘅嘢受到一個豎直向上嘅力，嗰個力就係浮力。
*:路障任務答案：
*::檯度有幾多支蠟燭？（５）
*::隔籬檯上面放咗幾多樽菩提子汁？（３）
*::餐檯度着白雪雪嘅衫嗰個女仔係乜水？（Elinna）
*::喺跳舞嗰陣，第一個拖住你隻手嘅人着嘅係乜顏色嘅衫？（粉紅色）
*::「乾杯」呢句喺古希臘文入面係點講嘅？（στην υγειά σας）
*::場景入面有幾多張床？（５）
*::跳舞嗰度，有幾位舞蹈演員係戴住橄欖枝環？（２）
*::快節奏入面一直重複嘅動作係乜？（視頻入面有答案）
*第8站第1個路線任務：
*:答案：喺奧伊亞鎮入面就搵到佢。
*第9站嘅路障任務：
*::嗰個人嘅樣，請睇金素妍。
*第11站第2個路線任務（最後一個路線任務）：
*:答案：美國→印度→阿聯酋→希臘→南韓→中國

### 點解辰亦儒同周韋彤嗰隊喺第7站俾人集體U吞咗佢？

The Amazing Race深圳衛視版同以色列版第2季、澳洲版第2季一樣，都係出咗投票U吞嘅。其中票數最多嗰位就係要返轉頭做另一個分岔路嘅嘢。

通過上面嗰個表先至知辰亦儒同周韋彤嗰對畀人集體U吞咗佢。

## 攷
*官方微博
*官方网站

類:The Amazing Race